Vroue wen met beheer oor finansies | rooi rose Vroue wen met beheer oor finansies | rooi rose
Vroue wen met beheer oor finansies
Vroue leef langer as mans en het 'n groter risiko vir sekere siektes. Ons neem gewoonlik meer gesinsverantwoordelikhede, dra aansienlik by tot huishoudelike inkomste, verdien minder as mans en is die primêre versorgers in die familie. Hoewel die basiese beginsels van goeie finansiële beplanning dieselfde is vir mans en vroue, verg vroue se unieke leefstyl en ekonomiese omstandighede spesiale aandag.
"Statistieke uit die versekeringsbedryf toon dat vroue onderverseker is vir die finansiële impak van 'n lewensveranderende gestremdheid of siekte. Vandag lewer vroue gelyke en soms groter bydraers tot huishoudelike inkomste en daar is steeds die geneigdheid om mans teen hoër voordeelwaardes as vroue te verseker. Dit maak nie sin nie aangesien vroue twee keer meer eise instel vir kritieke siekte en ongeskiktheid, " sê Susan Gonnermann, Hoof van eise by Hollard Life.
Statistieke toon die gemiddelde bedrag van lewensdekking vir vroue is R780 000, terwyl kritieke siekte-dekking slegs R320 000 is. As jy die werklike koste van mediese behandeling en rehabilitasie in ag neem asook verlore inkomste en ander leefstyl-veranderinge, is vroue steeds hopeloos onderverseker vir 'n ernstige gesondheidskrisis.
Dit is vrouemaand en die ideale geleentheid om jou finansiële adviseur te raadpleeg oor hoe jy jouself deeglik kan verseker.
• Vroue leef ongeveer 5 jaar langer as mans en het meer aftreespaargeld nodig. Jy kan langtermyn-sorg nodig hê en dalk alleen verantwoordelik wees vir jou gesondheidsorg. Praat met jou finansiële adviseur oor 'n omvattende plan wat aftreespaargeld, langtermyn sorg, kritieke siekte en gesondheidsorgvoordele dek. Maak seker jy kan die premies na aftrede bekostig.
Soos wat jy ouer word, word hierdie voordele toenemend belangriker, so beplan vroegtydig sodat jy dit kan bekostig ná aftrede.
• Vroue verdien minder as mans. Dit beteken dat jy minder het om te belê vir aftrede, vir spaar en vir lewensversekering. Vroue het 'n langer lewensverwagting en het meer geld nodig om hul risiko's te bestuur. Tydens swakker ekonomiese tye het vroue die risiko vir onverwagte uitdagings soos 'n gesondheidkrisis, ongeskiktheid, egskeiding, afdanking en enkelouerskap. Vra jou finansiële raadgewer wat jy nodig het om voorbereid te wees.
• Vroue het 'n groter risiko vir sekere siektes. Kanker, veral bors- en eierstok-kanker is verantwoordelik vir sowat 25% van kritieke siekte en ongeskiktheidseise deur vroue, gevolg deur hartsiektes. Die hoogste eise by vroue is tussen 31-50 jaar. Dit is die fleur van jou lewe en loopbaan. Aangesien vroue so 'n belangrike aandeel in die finansiële gesondheid van huishoudings het, kan 'n kritieke siekte of gestremdheid die gesin finansieel verwoes sonder die nodige versekeringsdekking.
Vra jou finansiële adviseur oor versekeringsopsies wat 'n omvattende lys siektes en toestande dek.
• Die finansiële laste en verantwoordelikhede van middeljarige Suid-Afrikaners word toenemend gedryf deur twee tendense – 'n veroudering van die bevolking en 'n generasie van jong volwassenes wat sukkel om finansiële onafhanklikheid te bereik.
Wanneer hierdie twee bots, ons het wat gepas genoem word die "toebroodjie generasie'" – volwassenes in hul 40's en 50's wat bejaarde ouers finansieel bystaan en ook hul eie kinders moet ondersteun. As die broodwinner in so 'n geval 'n vrou is, moet daar 'n finansiële plan wees wat sal voorsien as sy iets oorkom.
• Die tuisbly-ma het net soveel verantwoordelikhede en lewer net so 'n waardevolle bydrae tot die familie se welstand. As die ma iets oorkom, is die impak ewe groot en as sy nie in staat is om dienste te verskaf soos om taxi, huishoudster, onderwyser, kok en uitvoerende hoof van die huis te wees nie, moet die gesin vir dienste betaal om die huishouding vlot te laat verloop.
"Niemand weet wat die toekoms inhou en of jy 'n lewensveranderende krisis sal ondervind nie. Maak seker jou finansiële adviseur help jou om voldoende voorsiening te maak."